У 1897 годзе вёска стала часткай Ваўкавыскага павета Гродзенскай губерні. На той момант гэта быў невялікі маёнтак, дзе жыло ўсяго толькі 50 чалавек. Праз амаль дзясятак гадоў мястэчка стала разрастацца, у выніку чаго ўжо да 1905 года яно стала звацца фальваркам, аднак колькасць жыхароў не павялічылася. У 1920-х гадах Цеалін становіцца часткай Польшчы, пасля гэтага вёска стала актыўна развівацца і будавацца. Аднак нядоўга мясцовыя жыхары цешыліся, бо з прыходам Вялікай Айчыннай вайны вёска моцна змянілася. І гэта не дзіва, бо на працягу чатырох гадоў Цеалін знаходзіўся пад акупацыяй нямецка-фашысцкіх захопнікаў. І толькі ў ліпені 1944 года, пасля вызвалення, вёска зноў зажыла і стала павольна разрастацца і аднаўляцца з руін.